Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Osasunbidea-Nafarroako Osasun Zerbitzuko fisioterapeuta izateko lan-eskaintza publikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Osasunbidea-Nafarroako Osasun Zerbitzurako fisioterapeuten lan-eskaintza publikoa dela-eta, navarra.es atarian informazio publikoa zegoen azterketa egiteko aurreikusitako datari buruz (2020ko apirila), baina informazio hori erretiratu egin zen gero.

Zer arrazoi dago lan-eskaintza publiko hori geldiarazteko?

Noizko aurreikusten da hasiera batean 2020ko apirilerako programatutako azterketa hori?

Ba al dago Nafarroako Gobernuaren lan-eskaintza publikoko azterketa gehiago, zeinaren azterketaren data argitaratuta egonik geroratu edo geldiarazi baita? Zergatik? Nafarroako Gobernuak noizko aurreikusten du azterketa horietako bakoitza?

Iruñean, 2019ko abenduaren 23an

Foru parlamentaria: Cristina Ibarrola Guillén